552.05 ORDNI DWAR L-IŻVILUPP (TNEĦĦIJA TA’ PERIKLU) L-AVVIŻ LEGALI 258 tal-2002. L-AVVIŻ LEGALI 258 tal-2002. 1. Titolu. It-titolu ta’ dan l-Ordni hu Ordni dwar l-Iżvilupp (Tneħħija ta’ Periklu). 2. Xogħlijiet ta’ emerġenza. L-Awtorità tista’ tawtorizza xogħlijiet rimedjali ta’ emerġenza sabiex jitnaqqas jew jitneħħa periklu eżistenti, mingħajr il-ħtieġa ta’ permess għal żvilupp, sakemm: (a) Kap. 390. Kap. 390. dawk ix-xogħlijiet jiġu notifikati lill-Awtorità minn persuna li jkollha warrant biex teżerċita l-professjoni ta’ arkitett u inġinierċivili (perit) kif provdut fl-Att dwar il-Periti, qabel il-bidu tax-xogħlijiet. Tali notifikazzjoni għandu jkollha magħha mill-anqas żewġ ritratti tal-kulur, ta’ kwalità tajba tas-sit, u ta’ kull dokumentazzjoni oħra rilevanti skond kif jista’ jkun meħtieġ, sabiex id-dettalji ppreżentati lill-Awtorità jkunu jidentifikaw b’mod ċar u korrett: (i) l-arkitett u inġinierċivili (perit) inkarigat; (ii) l-applikant; (iii) il-post preċiż u l-firxa kollha tas-sit ta’ l-applikant, kif murija fuq mappa bażi pubblikata mill-Awtorità; (iv) x’periklu jkun hemm; (v) kull xorta, metodoloġija u daqs tax-xogħlijiet proposti; (vi) l-istrutturi jew elementi ta’ bini li ser jiġu mneħħija jew mibdula; (vii) l-aċċess għas-sit mill-iktar triq viċina, fuq il-pjanta tas-sit, fejn is-sit ma jkunx jisporġi direttament għal fuqxi triq li tkun aċċessibbli għat-traffiku ta’ vetturi; u sakemm ukoll tali komunikazzjoni tkun magħmula lill-Awtorità bil-miktub f’enveloppimmarkat ċar bil-kliem "STRUTTURA PERIKOLUŻA"; u (b) l-Awtorità tkun sodisfattali: (i) il-periklu jeżisti u jkun ta’ tali gravità li jirrikjedi xogħlijiet rimedjali immedjati; (ii) ix-xogħlijiet kif proposti jkunu għalkollox ġustifikati biex ineħħu dak il-periklu; (iii) ix-xogħlijiet ikunu strettament limitati għat-tneħħija ta’ tali periklu; (iv) kull prekawzjoni adatta tkun ittieħdet biex tnaqqas kull impatt avvers fuq ix-xogħlijiet proposti; (v) L.S.552.08 il-periklu ma jistax jitneħħa b’irfid temporanju tal-bini jew ta’ l-istruttura perikoluża kif provdut fl-Ordni dwar in-Notifikazzjoni dwar Żvilupp; u (vi) ix-xogħlijiet rimedjali proposti ma jaffetwawx l-integrità ta’ xi binistoriku, imsemmi jew skedat. 3. Deċiżjoni ta’ l-Awtorità. (1) L-Awtorità għandha tikkomunika d-deċiżjoni tagħha, biex tawtorizza jew tirrifjuta li tawtorizza dawk ix-xogħlijiet, fi żmien jumejn tax-xogħol minn meta tirċievi n-notifikazzjoni, sakemm ikunu tħarsu r-rekwiżiti kollha msemmija fl-artikolu 2. (2) Fejn ir-rekwiżiti ta’ l-artikolu 2 ma jkunux ġew imħarsa għalkollox, il-perjodu ta’ jumejn tax-xogħol jibda għaddej minn meta dawk il-kondizzjonijiet kollha jiġu mħarsa u notifikati lill-Awtorità. 4. Kull awtorizzazzjoni mogħtija mill-Awtorità skond l-artikolu 2 għandha: (1) tkun limitata għall-inqas xogħlijiet ta’ emerġenza meħtieġa biex jitneħħa l-periklu sakemm jinkiseb il-permess meħtieġ għal interventi aktar fit-tul; (2) tkun notifikat mill-Awtorità bil-miktub, u jkollha biss effett skond dawk il-pattijiet stipulati f’dik in-notifikazzjoni; (3) tkun maħruġa biss wara aċċess dettaljat fuq is-sit minn arkitett u inġinierċivili (perit) appuntat mill-Awtorità; (4) tkun mingħajr preġudizzju għal kull bżonn ta’ permess għall-żvilupp jew għal kull awtorizzozzjoni oħra meħtieġa mill-Awtorità, u ma jkunx jeżenta mill-ħtieġa ta’ xi permess ieħor, inkluż permess għal tħaffir ta’ trinek, kull permess meħtieġ mill-awtoritajiet sanitarji, kull permess ieħor jew li ċenza oħra minn xi di partiment jew aġenzija tal-Gvern, u kull kunsens ta’ terzi persuni, li jista’ jkun meħtieġ skond il-liġi; (5) tkun mingħajr preġudizzju għal kull deċiżjoni eventwali meħuda dwar xi applikazzjoni, notifikazzjoni jew talba ppreżentata għall-finijiet tas-sub regolament (4); u (6) ma tkunx tipprekludi lill-Awtorità jew xi entità oħra milli tieħu azzjoni ta’ twettiq jew xi azzjoni oħra skond il-liġi, fir-rigward ta’ xi illegalità li jkun hemm fuq is-sit. 5. Kull awtorizzazzjoni li tinħareġ mill-Awtorità skond l-artikolu 2 tkun nulla u bla effett jekk sussegwentement jinstabli: (1) xi waħda jew aktar mill-kondizzjonijiet biex tikkwalifika għall-awtorizzazzjoni ma kienux jeżistu fiż-żmien meta saret it-talba oriġinali lill-Awtorità; jew (2) il-valutazzjoni ta’ l-Awtorità fuq il-każ tkun ġiet influwenzata minn nuqqas ta’ informazzjoni jew minn informazzjoni skorretta, jew minn nuqqas ta’ aċċess mhux ġustifikat għas-sit jew għal partijiet minnu; jew (3) ix-xogħlijiet ma jkunux qegħdin isiru eżattament skond il-pattijiet ta’ l-awtorizzazzjoni.